Wes-Kaap-onluste: Boere moet onderhandel, sê minister | Maroela Media
“Ek is nie oortuig dat daar ŉ ernstige poging van boere aangewend word om te onderhandel nie,” het sy in ŉ verklaring gesê.
“Ek versoek ook boere om hul werkers by die onderhandelinge te betrek, aan die einde van die dag is die belangrikste aspek die onderhandeling tussen die werkgewer en werknemer,” het sy gesê.
Sowat 118 beweerde plaaswerkers is tot dusver in hegtenis geneem wees intimidasie, betreding en openbare geweld sedert die staking Woensdag hervat is.
Die N1 by De Doorns en die pad tussen Ceres en Touwsrivier is ook vir verkeer gesluit nadat betogers dit met klippe en glas versper het.
Nou begryp ek nie soo mooi nie! Die Oliphant persoon beweer boere moet onderhandel? Maar boere het mos onderhandel en werkers het werk aanvaar op ooreengekome besoldiging. In alle gevalle meer as die ANC regime se ooreengekome minimum lone. Wat is daar te onderhandel?
Of werk dit so as mens iets vir bedrag verkoop en dit kom by betaling dan moet koper meer as dubbel betaal? Ten spyte van vooraf ooreengekome prys? Wat van al die ‘ander’ byvoordele wat boere vir werkers gee? Soos gratis kos, water, behuising, vervoer, energie? Kan boere dit dan aftrek van die soos ooreengekome loon?
Het die werkers werk aanvaar teen vasgestelde loon en nou wil hulle meer as dubbel soveel hê?
Kan die boere met Oliphant, Fransman en Ehrenreich onderhandel om in te staan vir verdubbelde pryse vir boerdery produkte? Indien die staat ooreenkom om werkers se lone met so 100 tot 150 % te subsideer kan daar waarskynlik onderhandel word.
Al wat minister Oliphant hoef te doen is om die geweldigheid van die stakings in die kiem te smoor en verder moet sy die stakers wat nie plaaswerkers is nie, terugstuur huis toe.
Die ganse aangeleentheid is kunsmatig en word op verlerlei wyses deur die ANC en Cosatu aangehits om boerdery in die Wes-Kaap te destabiliseer vir eie politieke gewin.
Dit sal nie vir Oliphant help om die boere na ‘n onderhandelingstafel te dwing as jy en haar regering nie bereid is om die geweld stop te sit en ‘n klimaat te skep waarbinne onderhandelinge vreedsaam kan verloop nie.